द टर्मिनल लिस्ट
आराम करने के लिए ख़ूबसूरत जगह है, बेटा।
हे ईश्वर, उन्हें अनंत विश्राम दें।
और उन पर अनन्त ज्योति चमकाएँ।
उनकी आत्मा को शांति मिले।
आमीन।
चलो। इस वक़्त अकेले रहना ठीक नहीं है।
उसे छोड़कर नहीं जाना चाहता।
ज़रूर।
पर बातचीत करने के और भी तरीके हैं।
और फिर मैंने लूसी से कहा,
"मेरी भांजी को कभी कपड़े गंदे होने की चिंता नहीं करनी चाहिए।"
अच्छा, मुझे भी एक किस्सा सुनाना है।
-हरगिज़ नहीं। -क्या मतलब नहीं?
-नहीं, तुम्हें इजाज़त नहीं है। -क्या इजाज़त नहीं है?
ये यादें हैं।
इससे चुप करवाना है? कहो तो दम घोंट दूँ।
चिंता न करो, अच्छे से बताऊँगा।
यह तब की बात है जब मैं टीम्स में था,
हर मिशन के बाद, लॉरन रीस बढ़िया तंदूरी दावत रखती थी।
और एक बार,
मेरे ख़्याल से यह सब्रीना से कानूनी तौर पर अलग होने के फ़ौरन बाद की बात है।
कौन से नंबर की बीवी?
मेरी मनोदशा कुछ ठीक नहीं थी। और एक अच्छी दोस्त होने के नाते,
रीस ने करीब चार-पाँच पेटी बीयर ख़रीदी थी।
तो मैंने चार या पाँच पेटी बीयर पी थी?
और फिर, रात हो गई और सब जाने लगे, मैंने कमरे में देखा
और मुझे वहाँ शानदार लाल सोफ़ा दिखा जो मानो मेरा नाम पुकार रहा था।
तो, ज़ाहिर है कि मैं वहीं लेट गया।
जब मुझे होश आया, तो उजाला था और एकदम सुबह का समय था।
और मैंने ऊपर देखा,
और वहाँ...
वहाँ लॉरन नन्ही लूसी को लिए खड़ी थी,
इस असमंजस में कि उसकी बैठक से पेशाब की बू क्यों आ रही है।
क्योंकि तुमने पेशाब कर दी।
मैंने...
आओ जाम टकराएँ।
रीस परिवार के नाम। तीन पीढ़ियाँ जिन्हें जानने का सौभाग्य मुझे मिला।
हमारा जीवन उनके प्यार और बहादुरी की बदौलत है।
-जय हो! -जय हो।
एक बात बता दूँ, भाई,
उनके बिना यह दुनिया बिल्कुल सूनी जगह है।
मेरे ख़्याल से मैं चलता हूँ।
-घर जा रहे हो? -अभी?
हाँ। मैं घर जाना चाहता हूँ।
चलो। मेरा ड्राइवर तुम्हें छोड़ देगा।
जब मार्गरीटा हों तो धूप की ज़रूरत किसे है?
ओए, पिकासो, मुझे दिखाओगी भी कि क्या बना रही हो?
अभी पूरा नहीं हुआ।
ख़ैर, अगर कल मेरे जाने तक पूरा नहीं बना तो?
अगर वह चित्र नहीं दिखाया, तो मैं गाना गा दूँगा।
लगता नहीं मैं गाऊँगा?
मुझे पसंद हैं तेज़ गाड़ियाँ और ख़रीदने के सपने
कई अलबेली चीज़ों के पीछे भागा मैं
पीछे छोड़ आया टूटे हिस्से कई...
शुक्रिया।
आज सुबह उम्र हो गई मेरी छत्तीस
छत्तीस?
माफ़ करना, गाना चार साल पहले लिखा था।
पर गरजने लगे पहाड़ और नदियाँ
यह क्या था?
वह ठीक तो हो जाएगी, पापा?
हाँ। उसे बस थोड़ा झटका लगा है। वह अपने परिवार के पास वापस उड़ जाएगी।
इससे झूठ बोलने की ज़रूरत नहीं है।
माफ़ी चाहूँगा, कमांडर। मैं हूँ स्पेशल एजेंट जॉशुआ होल्डर।
अरे, हाँ। हाँ, मुझे तुम याद हो।
हत्या की जाँच एनसीआईएस को सौंपी गई है।
मामले में कोई नई ख़बर मिली?
असल में, मैं यहाँ रिपोर्ट में एक विसंगति पर बात करने आया हूँ।
कत्ल का हथियार आपकी सिग पी226 बंदूक थी?
जो गैराज की बंदूक की तिजोरी से ली गई थी, है न?
नहीं, मैंने बताया था। मेरे बेडरूम की पिस्तौल की तिजोरी से ली गई थी।
क्या मुझे वह दिखा सकते हैं।
सुनिए।
मैं यह जानने को उत्सुक था... उन हत्यारों ने आपकी तिजोरी खोली कैसे?
मेरे प्रिंट की नकल की होगी।
वाह, वह तो काफ़ी जटिल रहा होगा।
इस तिजोरी को आधे खुले कोक के कैन से नहीं खोल सकते।
वही तो। मैंने कितनी बार कहा था। दुश्मन बहुत ही होशियार है।
भागने वाले हत्यारे को ढूँढ़ना होगा।
क्लिनिक में प्रिंट के तीस सेट निकाले हैं
और उनकी जाँच ब्यूरो ऑफ़ प्रिज़न्स और एनसीआईसी से...
ठीक है। और इंटरपोल?
जैसा मैंने कहा, हम काम कर रहे हैं।
मुझे गैराज दिखा सकते हैं?
देखिए, इस तिजोरी का पासवर्ड किसे पता था?
केवल मुझे।
अब मैं सोच रहा हूँ कि अगर वह बंदूक यहाँ रखी हुई थी...
यहाँ नहीं थी। मेरे बेडरूम में थी।
चलो भी। तुम लोग कर क्या रहे हो? गोल-गोल घूम रहे हो?
देखिए, सभी संभावनाओं की जाँच करना मेरा काम है...
जब मेरा कोई बंदा झगड़े में पड़ता था तब तो एनसीआईएस जल्दबाज़ी करता था।
तुम्हें एक बात बताता हूँ। बूज़र के मामले में चूक गए।
उसने ख़ुदकुशी नहीं की थी, समझे?
विदेश में तैनात होता, तो दरवाज़े तोड़कर...
-कमांडर... -लोगों को बालों से घसीटकर निकालता।
मुझे आपके हाल से हमदर्दी है, सच में।
पर हम विदेश में नहीं हैं, और यहाँ एक प्रक्रिया होती है।
ठीक है।
मैं एडमिरल से मिलने आया हूँ। पहले से फ़ोन किया था।
रीस। अंदर आ जाओ।
बैठो, बेटा।
शोक सभा का अच्छा आयोजन था। उम्मीद है कि वह आख़िरी हो।
जी, सर।
तुम कुछ बात करना चाहते थे?
एनसीआईएस के बारे में, सर। मुझे नहीं लगता वह इस मामले को हल करने के काबिल हैं।
मुझे बताया गया कि ओडिन्स स्वोर्ड की जाँच पूरी हो गई है।
और तुम सहमत थे कि मिचेल ने आईईडी लगाई थी।
मैं अपने परिवार की बात कर रहा हूँ। मामले की आपराधिक जाँच चल रही है।
काउंटर इंटेलिजेंस को सुलझाना चाहिए। मुझे लगता है यह निजी दुश्मनी थी।
निजी दुश्मनी?
मैं सालों से काहानी पर नज़र रखे हूँ। उसे पकड़ने का बूता और किसी में नहीं है।
वह और कुड्स यह जानते हैं।
बेटा, जहान काहानी कोरोनाडो में काम नहीं कर रहा।
वह रसायनशास्त्री है, जासूस नहीं।
उसने बूज़र के पीछे हत्यारों का दल भेजा। मेरे पीछे भी।
जिसने मेरे परिवार को मारा वह अब भी खुला घूम रहा है।
पूरा समुदाय ही ख़तरे में है।
अब जो तुम खुलकर बात कर रहे हो, तो मैं भी करता हूँ।
तुम हमें एक बेहद अस्थिर स्थिति में डाल रहे हो।
दो हफ़्ते पहले, तुम बिना सबूत के यह दावा करते हुए आए
कि सीरिया में दगने वाली आईईडी एक एसडीएफ़ जवान ने लगाई थीं।
मैंने वह बयान वापस ले लिया, सर।
तब जब हमने तुम्हारी वजह से झगड़ा मोल लिया।
अब तुम क्या चाहते हो,
कि हम इस बेअक़ली के ख़्याल के पीछे एनसीआईएस से पंगा ले लें कि कुड्स सेना
-हमारी नाक के नीचे सील्स को मार रही... -सर, आप सुन नहीं रहे।
तुम अपनी बात नहीं सुन रहे हो, कमांडर।
अब, ओडिन्स स्वोर्ड की जाँच के बाद भी तुम्हारी नौकरी सलामत रखी।
मतलब, कप्तान हावर्ड का पूरा समय तुम्हारे बचाव में ही जाता है।
पर सच यह है कि हम नहीं जानते कि तुम्हारे साथ क्या चल रहा है।
और यह मद्देनज़र रखते हुए कि तुम न परिवार और न अपने आदमियों को बचा सके,
हम नहीं...
रीस! इन्हें छोड़ो, कमांडर।
एजेंट होल्डर, बरेनेक, वोल्ट स्ट्रीम।
संपर्क कार्यालय ने कहा कि आपसे यहाँ मिल सकती हूँ।
-ऐसा नहीं कहा होगा। -ब्रेंडा फ़्रीमेन से बात की थी।
ब्रेंडा ने बस यही कहा होगा
कि एनसीआईएस पत्रकारों को घटनास्थल पर नहीं जाने देती।
हत्या के एक दिन पहले मैं कमांडर रीस के साथ थी
और उसने मुझ पर बंदूक तानी।
गवाह का बयान चाहते हैं, तो मिल जाएगा,
पर बदले में बताना होगा कि अंदर क्या हुआ था। रिकार्ड नहीं करूँगी।
ठीक है। शव-परीक्षक ने कहा कि पत्नी और बेटी की मौत का समय रीस के क्लिनिक
पहुँचने के तीस मिनट के अंदर था।
उसके आने के तीस मिनट पहले या बाद में?
यह साफ़ नहीं है, पर ग़लती की गुंजाइश की सीमा में ही है।
मतलब, किसी ने उसके जाने के बाद उन्हें मारा होगा, या रीस अपने परिवार को मारकर
फिर यहाँ आया होगा।
जब रीस से बात की, वह अस्थिर लग रहा था।
तभी तुम पर बंदूक तानी?
हाँ, पर ऐसा आदमी नहीं जो अपनी पत्नी और बेटी को मारेगा।
हे भगवान।
हाँ, दिल दहलाने वाला है।
अच्छा। तो, कोई अंदर आया, डॉक्टरों पर गोलियाँ चलाईं।
ढिश्कियाऊँ, ढिश्कियाऊँ।
यहाँ अंदर क्या हुआ होगा?
ख़ैर, यह वो जगह है जहाँ कथित रूप से रीस
दो नक़ाबपोश कातिलों से लड़ा।
"कथित रूप से?"
ख़ैर, यहाँ कोई लाश नहीं है।
और रीस के मुताबिक, उसने एक कातिल को यहाँ पर
जख़्मी छोड़ा था। उसे गोली मारी थी। तीन बार।
किसी ने सबूत मिटा तो नहीं दिया?
घटनास्थल पर सबसे पहले मैं आया था। ज़िंदा या मरे हुए,
किसी भी हमलावर का कोई निशान नहीं था।
अच्छा, ठीक है, क्या क्लिनिक में सुरक्षा कैमरे नहीं हैं?
नहीं। ग्राहकों की गोपनीयता के लिए।
फ़ोरेंसिक से कुछ मिला?
कुछ नहीं। रीस की अपनी नौ मिलीमीटर बंदूक की गोलियों के अलावा।
अच्छा, तो वह खुला क्यों घूम रहा है?
क्योंकि इसका कोई तुक नहीं बन रहा।
उसके बदन पर चाकू का घाव है। मेरे पास चाकू नहीं है।
साथ ही, घर के सुरक्षा फ़ुटेज में रीस शांति से बाहर जाता हुआ
और फिर घबराकर लौटता हुआ दिखता है।
जेम्स रीस या तो इस कमरे में किसी से लड़ा था या फिर किसी से नहीं लड़ा।
मैं ख़ुद को एक बात के लिए मनाता हूँ, फिर दूसरी।
मुझे इतना पता है कि रीस घटनाक्रम पर अपने बयान पर विश्वास करता है।
किसी वजह से ही दिमाग़ की जाँच करवा रहा था।
साफ़ बता दिया था। मुझे कुछ नहीं कहना।
एंग्रेम क्लिनिक में हमलावर का कोई निशान नहीं था। कोई लाश नहीं मिली।
इसकी क्या सफ़ाई दोगे?
गैराज के किनारे वाले छोटे गेट पर मिलो।
ईएमएस से पूछा?
कभी-कभी उन्हें जाँच से पहले शव को हटाने का निर्देश दिया जाता है।
नहीं। आपातकाल मेडिकल सेवा, एमई और सीएसआई से पूछा।
-ख़ैर, मैं पागल तो नहीं हूँ। -मैंने ऐसा कहा भी नहीं।
पर यह साबित करने के लिए मदद चाहिए होगी।
तुम पर एमआरआई स्कैन के बाद हमला हुआ, है न?
-हाँ। -अच्छा। तो शायद,
तुम्हें परिणाम देखने का मौका नहीं मिला होगा।
मैं थोड़ा मसरूफ़ था।
ख़ैर, यह रिलीज़ पेपर हैं।
दस्तख़त करो और मैं स्कैन की साफ़ रिपोर्ट निकलवा सकती हूँ। शायद मदद मिले।
साफ़ रिपोर्ट निकलवाकर मदद मिलेगी। इससे मामले में कैसे मदद मिलेगी?
कोई मुझ पर विश्वास नहीं कर रहा। जाने दो।
तुम्हारे केस का एजेंट विश्वास करना चाहता है।
-तुम जॉश होल्डर से मिली? -हाँ।
वह एनसीआईएस एजेंट है। वह बस किसी सील को पकड़कर वाहवाही लूटना चाहता है।
अगर वह घटनास्थल पर पहला इंसान था तो तुम आज़ाद क्यों हो?
-अपना शोध अपने साथ रखती हो? -कौन सा शोध?
हाँ, मेरे पास है।
मुझे देखनी है।
मैं ख़ुद अपनी गोपनीय मेडिकल जानकारी ला सकता हूँ।
तुम्हारे पास पुलिस रिपोर्ट की कापी नहीं है।
वह दिखाओ, दस्तख़त कर दूँगा।
होल्डर सबसे पहले क्लिनिक पहुँचा था?
बोला कि इसका तुक समझने की कोशिश कर रहा था।
शुक्रिया। मैं संपर्क में रहूँगी, कमांडर।
रुको। तुम्हारे पास कौन सा फ़ोन है?
-इस तरह का। -रुको... किस तरह का?
यहीं पर रुकना।
मुझे अपना फ़ोन दिखाओ।
फ़ोन दिखाओ।
तुम्हारे फ़ोन को एयरप्लेन मोड पर कर दिया। ठीक? हटाना मत। एयरप्लेन मोड से।
यह एक फ़ैराडे बैग है।
कभी स्किफ़ में गई हो, तो जानती होगी वे कैसे काम करते हैं।
ग़ैर-कूटलिखित स्मार्टफ़ोन ट्रैंकिंग उपकरण होते हैं
जिनसे फ़ोन कॉल की जा सकती हैं।
विदेश में इसी तरह गुप्त जानकारी निकलवाता था।
इसे बैग में ही रखना। यह एक प्रीपेड फ़ोन है।
इससे मुझे संपर्क करना। पर फ़ोन या मैसेज मत करना।
तुम्हें यह करना होगा, नक़द से गूगल का गिफ़्ट कार्ड ख़रीदना।
यह लिख लो, प्लीज़।
उसके ज़रिए एक थ्रीमा खाता बनाना।
व्हॉट्सऐप मत इस्तेमाल करना, वह सालों से असुरक्षित है। समझी?
थ्रीमा, थ्-री-मा।
कलम दो।
अपना गोपनीय यूज़रनेम दे रहा हूँ। थ्रीमा पर इससे मेरा खाता खोलना।
याद करके इसे फेंक देना।
हाँ। यह तो बहुत ज़्यादा सावधानी है।
अगर मैं काहानी के बारे में सही हूँ, तो यह कम है।
ठीक है। शुक्रिया, कमांडर।
तुम मुझे रीस बुला सकती हो।
अगर मेरी कहानी बता रही हो, तो मुझे नाम से ही पुकारो।
ठीक है, रीस। डटे रहो।
तुम हो कौन?
सत्यानाश।
क्या तुम सो रहे थे?
जीएमटी से तीन घंटे आगे, भाई। यमन के समय पर चल रहा हूँ। क्या हुआ?
हमें बंदा मिल गया।
बंदा?
रीस, यह... यह तो निशाने की जानकारी का पुलिंदा है।
तुम बोले थे कि कुड्स कोरोनाडो में सील को मारेंगे तो
उन्हें तहकीकात अपने रुख में करने के लिए आदमी चाहिए होगा।
एनसीआईएस ने एजेंट जॉश होल्डर को मेरे और बूज़र के मामले पर लगाया।
सोचो। वह बूज़र के घटनास्थल पर पहला था जबकि बोला कि शिकागो पुलिस आई थी।
और यह सुनो, वह एमआरआई क्लिनिक में आपातकाल मेडिकल सेवा से पहले पहुँचा था।
जब तक वह इलाके में न हो ऐसा मुमकिन नहीं है।
वही कमबख़्त गोली मारने वाला है। वही भाग निकला था।
तुमसे एक बात पूछता हूँ।
कैसा महसूस कर रहे हो?
मैं ठीक हूँ।
ये सिरदर्द के लिए बढ़िया होती हैं। बस एक।
उससे ज़्यादा ली तो बेहोश हो जाओगे। यकीन मानो।
ठीक है।
सबसे पहली बात, तुम्हारी निगरानी बकवास है।
अगर अपनी बड़ी गाड़ी से इतने करीब गए थे, तो वे जान चुके होंगे।
चलो भी, यार। भले ही एजेंसी में नहीं हूँ, पर बेवकूफ़ नहीं हूँ।
मैंने टीम्स के लेक्रोन का ट्रक लिया था। उसने मुझे नहीं देखा।
लाइट बीयर पीता है। यह तो शक की बात है।
कितना पक्का विश्वास है?
मैंने उसकी आँखों में झाँका, बेन।
वही दोषी है।
चाल क्या होगी?
रॉय? रॉय बोह्म?
कार्मन? मिलकर ख़ुशी हुई।
-आपको दो बेडरूम के घर में दिलचस्पी थी। -जी, हाँ।
-बहुत ख़ूब। ऊपर एक शो यूनिट तैयार है। -ठीक है।
मैं पहले बीच देखने की उम्मीद कर रहा था।
-बिल्कुल। इस तरफ़ आइए। -बहुत अच्छे।
बेलोजेन्टे को एक समुदाय समझिए।
यहाँ आप जैसे कई बाहर से आने वाले लोग हैं।
मुझे दिख रहा है कि आपको कसरत वगैरह का शौक़ है,
तो हमारी छत पर हीटेड पूल है, एक फ़िटनेस सेंटर है
और सैन डिएगो में सबसे अच्छी सर्फ़िंग की जगह भी।
मैं तो बस इंटरनेट पर सर्फ़िंग करूँगा।
साइकिल का रास्ता।
आपकी सुरक्षा प्रणाली कैसी है?
-ख़ैर, दरवाज़े हमेशा बंद रहते हैं। -बेशक।
-इलाका काफ़ी सुरक्षित है। -अलार्म सिस्टम की ज़रूरत नहीं।
वादा करती हूँ कि कभी कोई चोरी नहीं हुई है।
ठीक है। मैं ऊपर जाने को तैयार हूँ।
आइए चलते हैं।
सभी घर ख़ासतौर पर दोबारा बनाए गए हैं।
उच्चतम सुविधाएँ, मौसम के अनुकूल खिड़कियाँ।
पिछले साल पूरी इमारत में सोलर बिजली लगाई थी।
-अच्छा? -हाँ।
हरित क्रांति।
कुछ घर हैं जो आंगन की ओर रुख करते हैं
पर असली नेमत तो प्रशांत सागर का नज़ारा है।
हैलो, लिज़ बोल रही हूँ।
मेरे बॉस विदेश गए हैं और मेरे पास करने को कुछ नहीं है
और खर्च करने को तेल है। सोचा कि तुम्हें सैन डिएगो लेने आ जाती हूँ।
दोस्ती का आसमान खुला है।
मुझे...
मुझे बस अपनी लड़कियों की याद आ रही है, रीस। जल्द बात करते हैं।
चाल चलिए।
विकल्प।
वह करने की ज़रूरत नहीं है। तुमने सभी बाज़ियाँ जीती हैं।
तो, इस पारी में दाँव लगाना ही होगा।
आप अपने कार्ड रख सकती हैं।
सलाह के लिए शुक्रिया।
बाज़ी लगाने वाला दाँव लगाएँ। दाँव लगाइए।
दाँव लगाइए।
पत्ते दिखाने के लिए बीस।
यह क्या मज़ाक है?
जॉर्डन।
एक हफ़्ते से फ़ोन नहीं उठाया।
मैं सोचने लगा कि कुछ हो गया होगा। तुम किसी मुसीबत में होगी, पर नहीं।
पोकर की मेज़ पर बैठी कॉलेज के बच्चों की जेब काट रही हो। हैलो।
चुप करो, यार।
अच्छा। बाज़ी लगाइए।
-सारा दाँव पर। -सारा दाँव पर।
समंदर से बाहर निकलो। खूँखार मछली के साथ तैर रहे हो।
-जनाब। -जी, मैडम।
-फ़ोल्ड करता हूँ। -शाबाश।
क्या बकवास है, यार?
काम कर रही हूँ, जॉर्डन। और क्या कहूँ?
यह कि पिछले छह महीने ज़ाया नहीं हुए।
यह कि तुम्हें सीरिया और टर्की में रोज़ 1,000 डॉलर की कीमत पर ठहराना
तुम्हारे, मेरे और वोल्टस्ट्रीम के फ़ायदे के लिए था।
अलेप्पो में बहुत घटिया होटल में ठहराया था।
-रहने के पैसे मिलने चाहिए थे। -हाँ।
उन्होंने पैसे नहीं दिए, है न? मैंने पैसे दिए। और तुम्हारी सुरक्षा के।
और किसी तरह तुम्हें साल की सबसे बड़ी कहानी मिली।
हाँ, क्योंकि काम में माहिर हूँ। -फिर छुप गई।
इस बीच, मुझे एबीसी7 से जेम्स रीस पर ख़बरें मिल रही हैं?
ख़ैर, एबीसी7 के पास उसके दस्तख़त वाला मेडिकल रिलीज़ नहीं है।
मुझे और बताओ।
रीस की मानसिक क्षमता पर कुछ सवाल उठ रहे हैं।
पुलिस के आपराधिक घटनास्थल देने का इंतज़ार कर रही हूँ।
क्या उसने किया? अपने परिवार को मारा?
मैं उसी पर काम कर रही हूँ।
मैंने अपने अल्सर का नाम तुम पर रखा है। अल्सर केटी।
-ज़्यादा ही चिंता करते हो। -हाँ।
तुम प्रभावशाली ख़बर में अच्छी हो। है न? और मैं इंतज़ार करके थक गया।
वोल्टस्ट्रीम की श्रेष्ठता तात्कालिकता में है।
तो तुम्हारे पास 24 घंटे हैं, फिर मुझे कोई ख़बर चाहिए, समझी?
हाँ, यह पैसे दे देगी।
खरगोश निकल गया। अगर मुड़ा तो बताता हूँ। अच्छे से शिकार करना, दोस्त।
हाल क्या है?
उल्लू का पट्ठा हाइवे पर चला गया। तुम जा सकते हो।
बीयर।
कुछ पता चला?
नहीं। बस बच्चों की आया वाली अश्लील फ़िल्मों का वाहियात जुनून।
सिरदर्द।
नहीं, यार। मैं ठीक हूँ। कल रात सोया नहीं था।
मैं भी उस घर में सो नहीं पाता। तुम यहीं पर रुक जाओ।
शायद हैरानी हो पर मैंने तुम्हारे सोने के बाद से वह चादर नहीं बदली है।
यार, तुमने वह चादर कभी नहीं धोई।
वही तो।
तुम्हारा फ़ोन बज रहा है। ए! फ़ोन बज रहा है।
-धत् तेरी। -वॉशिंगटन से है।
-वॉशिंगटन से कौन फ़ोन कर रहा है? -बढ़िया सवाल।
कैसे हो, रिक?
हैलो, भाई।
देखो, पीछे एक दोस्त तुम्हारा इंतज़ार कर रही है।
सचिव महोदया।
कमांडर।
मैंने सुना कि वॉरकॉम में क्या हुआ।
एडमिरल पर हमला करने से तुम्हारा भला नहीं होने वाला।
सील जवानों को ज़लील करना आपके पद की तौहीन नहीं है?
तुम्हें ज़लील नहीं कर रही। जेरी बहुत घमंडी हो सकता है।
तुम्हारे पिता एक सील थे न?
जी, मैडम।
सैनिक जीवन में बचपन बिताना एक सौभाग्य है, पर एक बड़ी ज़िम्मेदारी भी।
आइरिश व्हिस्की पीते हो, कमांडर?
आजकल कुछ भी पी लेता हूँ।
रिक। येल्लो स्पॉट के दो जाम ले आओगे, प्लीज़?
जी, मैडम।
जानते हो कि सील जवानों ने सेना के हेलिकॉप्टरों की मदद से
मारकर भागने वाली रणनीति सीखी?
ज़रा सोचो अगर तुम्हारे पिता, एक नौजवान सील, और मेरे वरिष्ठ पायलट
पिता के रास्ते मिले होते।
मेरे पिता को उड़ना पसंद नहीं था।
इसलिए कि वह मेरे पिता के साथ उड़ते थे।
मैडम। यह हमारी तरफ़ से है।
वॉरकॉम ने मेरे अनुमान के बारे बताया?
काहानी। उसने केवल सीरिया में ही हमें झूठी जानकारी नहीं दी थी।
मेरे पास यह मानने का ठोस कारण है कि एनसीआईएस सैन डिएगो में उसका एक आदमी है।
उसके आगे, मैं नहीं जानता। पर हमें इस पर फ़ौरन कार्रवाई करनी होगी।
पक्का करते हैं कि वह बस मेरी ही पलटन तक पहुँच पाए।
काहानी तुम्हारे लिए ख़तरा नहीं है, कमांडर।
मैडम, हम यह नहीं जानते।
ए, समाचार लगाओ।
असल में, हम जानते हैं।
आगे बढ़ते हैं।
ईरानी शस्त्र विशेषज्ञ डॉ. जहान काहानी
उत्तरी सीरिया में चलाए गए एक अमेरिकी सैन्य अभियान में मारा गया।
यह हमला काहानी को पकड़ने के एक असफल मिशन के कुछ हफ़्ते बाद हुआ,
जिसमें नौसेना के बारह सील जवान मारे गए थे।
पेंटागन ने यह बयान जारी किया है :
"यह दुनिया, ख़ासकर सीरियाई,
यह जानकर अच्छी नींद सोएँगे हैं कि मध्य पूर्व का मुख्य रासायनिक हथियार विशेषज्ञ
अब स्वतंत्रता चाहने वालों के लिए ख़तरा नहीं है।"
मैं जानती हूँ जब जंग पीछे आती है तो कैसा लगता है।
पर उम्मीद है कि तुम्हें इस बात से शांति मिलेगी कि वह मिशन
अब ख़त्म हो चुका है।
गुड नाइट, कमांडर।
ऑपरेशन ओडिन्स स्वोर्ड की पूर्व कोशिशों की असफलताओं की
तहकीकात अब भी जारी है...
ए।
क्या? कुछ पता चला?
हाँ। हमारे बंदे ने दल के डेटाबेस से तुम्हारे बायोमेट्रिक निकाले थे।
ठीक भी है। मैं मुख्य संदिग्ध हूँ।
सिवाय इसके कि होल्डर ने तुम्हारे प्रिंट हत्या से दो दिन पहले निकाले थे।
वही हमारा हमलावर हो सकता है।
एक तरीका है पता लगाने का।
बाईं बाज़ू पर चाकू का घाव।
हाँ। तुम्हारे लिए कुछ लाया हूँ।
दोनों लड़कियों का बदला लेने। और बूज़र का।
-हैलो। -आप पुलिस के साथ हैं?
नहीं, प्रेस से हूँ। जेम्स रीस के ब्रेन स्कैन के बारे में फ़ोन किया था।
हाँ, मैंने उठाया था।
जानकारी देने से पहले हमें एक नया डॉक्टर नियुक्त करना होगा।
मुझे उसकी अभी ज़रूरत है।
-मैं अभी आई। -शुक्रिया।
सुनो, जॉर्डन। हाँ, मुझे मिल गया!
नहीं, सुनो। मुझे एल.ए. में फ़ौरन एक न्यूरोलॉजिस्ट ढूँढ़कर दो।
यकीन मानो। कहानी और बेहतर हो गई है।
यह बूज़र की सबसे मनपसंद बंदूक थी।
किंबर 1911, 45। टेक्सस में यही चलाते हुए बड़ा हुआ था।
अगर वह ख़ुद को गोली मारता, तो 1911 ही इस्तेमाल करता।
तुम मूर्ख कमीनों ने उसे ग़लत बंदूक से मारा।
आराम से और धीरे से आगे बढ़ते हैं।
शांत रहोगे, तो ज़िंदा रहोगे, समझे?
ठीक है। हे भगवान। मैंने नहीं... मैंने तुम्हारे दोस्त को नहीं मारा।
-तुम्हीं ने मारा। -नहीं।
तुमने मेरी बीवी को मारा। मेरी बेटी को मारा।
-मुझे मारने की कोशिश की। -नहीं, मैंने किसी को नहीं मारा।
अपनी बाज़ू दिखाओ।
-मैंने किसी को नहीं मारा। -अपनी बाज़ू दिखाओ।
अपना बायाँ हाथ मोड़ो।
अपनी दूसरी बाज़ू मोड़ो।
ठीक है।
हो सकता है तुमने उन्हें न मारा हो, पर तुमने सबूत छिपाए।
किसके आदमी हो?
अपने हाथ इसमें डालो।
मैंने तुमसे एक सवाल पूछा।
-रोना बंद करो। -मुझे नहीं पता।
ईरान? सीरिया?
दोबारा पूछने पर मजबूर मत करना। तुम किसके लिए काम करते हो?
चलो भी। बोरियत हो रही है, बॉस।
वह पूरे दिन बेवकूफ़ बनाने की कोशिश कर सकता है। हम तो सच जानते हैं।
डंका बजाकर कह सकता हूँ कि यही दोषी है।
प्लीज़, मुझे मत मारो।
धत्। इस वक़्त नहीं। सत्यानाश हो।
इसे भूलने की बीमारी है।
मुझ पर रहम करो।
-कमांडर... -तुम सीधे-सीधे सच क्यों नहीं बताते?
तुम किससे बात कर रहे हो?
अच्छा, सुनो? ज़रा सुन लो। मैं तुम पर कोई आरोप नहीं लगाऊँगा।
यह बस... .यह सब रफ़ादफ़ा हो जाएगा।
-सब रफ़ादफ़ा हो जाएगा? -हाँ।
सील के बायोमेट्रिक से मेरा थंबप्रिंट निकाला।
मैं अपना काम कर रहा था। ओडिन्स स्वोर्ड में मदद।
-तुमने गड़बड़ कर दी। -कमांडर। मैं एक फ़ेडरल एजेंट हूँ।
फ़ेडरल एजेंट! मैंने 9-1-1 पर फ़ोन किया था। वह पुलिस को जाता है।
तुम्हारे घटनास्थल पर पहले आने का तुक नहीं।
नहीं। तब तक नहीं जब तक पहले से ही वहाँ न थे।
डिस्पैच ने फ़ोन किया। वे जानते थे तुम नौसैनिक हो।
मुझसे झूठ मत बोलो।
मैं नहीं बोल रहा।
साला सत्यानाश हो।
मुझे बूज़र के घर ही समझ आ गया था।
जानता था कि उसने खुदकुशी नहीं की और एल्फ़ा पलटन के साथ
सुरंगों में भी जानता था और अब भी जानता हूँ, समझे?
-कमांडर... -तुमने मुझे फँसाया।
तुम... तुम बीमार हो।
जो तुम कह रहे हो वह सच है तो, कोई हत्यारा नहीं है।
मतलब मैंने अपने परिवार को मारा।
नहीं। धत् तेरे की।
मुझे बहुत चीज़ें मानने पर मजबूर कर सकते हो, यह नहीं।
-कमांडर, नहीं। बंदूक मत चलाना! -हिलना मत।
-ठोढ़ी ऊपर करो। -नहीं!
अपनी ठोढ़ी ऊपर करो।
सॉल एग्नॉन।
क्या? तुम क्या कह रहे हो?
सॉल एग्नॉन। वही वो आदमी है। वही मुझे पैसे देता है।
यह उसका नाम है। वह मुझे जानकारी देता है। मुझे एक खाते में पैसे मिलते हैं।
मुझे बस इतना पता है। मुझे बस इतना ही...
संवाद अनुवादक श्रुति शुक्ला
रचनात्मक पर्यवेक्षक अशोक बक्षी